title: Fuent de Campo
text: Fuent de Campo (oficialment, en castellano, «Fuendecampo») ye un lugar aragonés d'o municipio d'a Fueva, en a provincia de Uesca y comarca de Sobrarbe. A suya población ye de 32 habitants (2011).
  
  O nuclio se troba formau de 6 casas, as 3 más antigas en chunto con a ilesia forman un conchunto constructivo dificil de datar, caracterizau sobre tot por una vuelta triple de piedra que conecta os diferents edificios. As demés casas se troban esparzas, tan como bellas bordas y as naus d'as granchas de bestiar que son a industria d'o lugar, en dando-le a Fuent de Campo una disposición global de casar disperso. Se troba en o centro d'a plana agricola que ye o norte d'a Fueva, con as suyas casas á pocos metros d'o río d'a Nata.
  
  Fuent de Campo con altros nuclios d'o norte d'a subcomarca de a Fueva, fayón parte d'o municipio de Toledo d'a Nata dica la suya absorción, en a decada d'os 60, por o municipio d'a Fueva. Fuent de Campo yera o más gran d'os nuclios que integraban o Toledo, y lo más baixo en altitut, por trobar-se ya en a plana de a Fueva.
  
  Fiestas
  15 d'agosto, Fiesta Mayor, fendo-le honras a la Virchen de l'Asumpción.
  10 d'aviento, Fiesta d'hibierno, fendo-le honras a Santa Olaria de Mérida.
  
  Referencias
  
  Vinclos externos
  
  Lugars d'a Fueva
  Localidaz d'Aragón con fiestas patronals ta l'Asumpción
  Localidaz d'a diocesi de Balbastro-Monzón en Sobrarbe